Σχεδιάζονται οι παιδικές χαρές για παιδιά; Έρευνα για την καταλληλότητα του οικολογικού περιβάλλοντος παιδικών χαρών
Creators: name: Μοσχοπούλου, Ελένη Δημητρίου
Publisher: name: Aristotle University of Thessaloniki
Year: 2020
Subjects: Παιδί
Παιχνίδι
Φυσικό περιβάλλον
Child
Play
Natural environment

description: Η επίδραση της φύσης έχει αποδειχθεί ευεργετική, τόσο στη σωματική όσο και στη ψυχική ανάπτυξη των παιδιών. Οι χώροι, όπου παίζουν και δραστηριοποιούνται μικρά παιδιά, θα πρέπει να αποτελούν χώρους κατάλληλα διαμορφωμένους, προκειμένου τα παιδιά να συμμετέχουν σε ένα ευρύ φάσμα δραστηριοτήτων παιχνιδιού, οι οποίες, μέσα από µια ολιστική προσέγγιση, να συνδέονται στενά µε τη μάθηση, την ανάπτυξη και τη σωματική, κοινωνική και ψυχική τους υγεία, αλλά και να ενθαρρύνουν τη περιβαλλοντική ευαισθητοποίησή τους (Κωστελίδου κ. συν. 2019). Η επαφή των παιδιών με το πράσινο και τα στοιχεία της φύσης λαμβάνει χώρα συνήθως, όταν επισκέπτονται μια παιδική χαρά, η οποία αποτελεί τον κατεξοχήν χώρο αναψυχής των παιδιών. Εκεί τους δίνεται η δυνατότητα της δημιουργικής απασχόλησης, μαθαίνουν να παίζουν και να συναναστρέφονται με άλλα παιδιά, καλλιεργούν την αγάπη και το σεβασμό για το περιβάλλον και αναπτύσσουν μια οικεία σχέση με τα στοιχεία της φύσης. Το οικολογικό περιβάλλον, στο οποίο φιλοξενείται μια παιδική χαρά, διαδραματίζει σημαντικό ρόλο ως προς τα οπτικοακουστικά ερεθίσματα που λαμβάνει ένα παιδί, καθώς επίσης αποτελεί πρόσφορο έδαφος για την ανάπτυξη των δεξιοτήτων του. Η επιλογή και η σωστή τοποθέτηση των φυτικών ειδών αποτελεί ζωτικής σημασίας παράγοντα για τη διαμόρφωση του κατάλληλου οικολογικού περιβάλλοντος και αν μη τι άλλο σημαντικό παράγοντα για την ασφάλεια των παιδιών, μειώνοντας τις πιθανότητες πρόκλησης αλλεργιών, ατυχημάτων κτλ. Σκοπός της παρούσας Μεταπτυχιακής Διατριβής είναι αφενός η μελέτη και η αξιολόγηση της υπάρχουσας κατάστασης τριών σύγχρονων παιδικών χαρών της ευρύτερης περιοχής της Θεσσαλονίκης, ως προς το θέμα του σχεδιασμού, του υπάρχοντος εξοπλισμού, της τήρησης των απαραίτητων κανόνων ασφαλείας, της βλάστησης και του εν γένει οικολογικού περιβάλλοντος και αφετέρου η σύγκρισή τους με τρεις παιδικές χαρές – πρότυπα του εξωτερικού. Πιο συγκεκριμένα, ως προς το ζήτημα της βλάστησης, τα υπάρχοντα φυτικά είδη θα καταγραφούν και θα αξιολογηθούν ως προς την πληρότητα των “οικολογικών” προδιαγραφών. Επιπρόσθετα, θα ερευνηθεί κατά πόσο οι συνθήκες του οικολογικού περιβάλλοντος των μελετώμενων παιδικών χαρών πληρούν τις προδιαγραφές που ορίζει η νομοθεσία. Τέλος, θα γίνουν προτάσεις τόσο για τη δυνατότητα βελτίωσης των παραπάνω παιδικών χαρών όσο και για τη διαμόρφωση του οικολογικού περιβάλλοντος αυτών που θα σχεδιαστούν στο μέλλον.
description: The impact of nature on the physical and emotional development of children has proven to be beneficial. The spaces where young children are actively spending time should be appropriately designed to support a large range of activities and games, which are linked through a holistic approach to children’s learning, development and overall wellbeing, while they promote an environmental awareness (Kostelidou et al., 2019). Children often get exposed to nature when visiting playgrounds or parks; these are areas primarily suited for keeping children entertained. In these spaces they are given the opportunity to be creative, to communicate with other children, to learn how to love and respect the environment and to develop a closer bond with nature. The ecological environment put in place in a playground can have a significant impact on the experiences that a child receives, while it lays the foundations for relevant skills development. The correct selection and placement of natural elements is not only vital for the creation of an appropriate ecological environment, but also for the security of children, as it reduces the likelihood of allergies and accidents. The purpose of this postgraduate study is to examine and assess the existing conditions of three contemporary playgrounds in the overall Thessaloniki area, with regards to their design, existing equipment, health and safety regulations, flora and their ecological environment overall. Then, this study will on to compare these playgrounds with three best-practice playgrounds that are located abroad. More specifically, with regards to flora, this study will compile all existing plant types and will look into how they relate to the best ‘ecological’ practices. Furthermore, this study will examine whether the ecological conditions of these playgrounds are congruent with legal specifications. Finally, some suggestions will be made not only on how these specific playgrounds can be improved, but also on how to design an appropriate ecological environment in new playgrounds going forward.
description: Σε συνεργασία με: Δασοπονίας και Διαχείρισης Φυσικού Περιβάλλοντος (ΤΕΙ Ανατολικής Μακεδονίας και Θράκης)